kardosdrur/scandi-wiki huggingface dataset:
Hawaii (flertydig)

Hawaii kan have flere betydninger:
 Hawaii – stat nummer halvtreds i USA
 Hawaii-øerne – øgruppe i Stillehavet, omfatter bl.a. staten Hawaii
 Hawaii (ø) – den største af de otte hovedøer i staten Hawaii (The Big Island)
 Hawaiiansk (sprog) – sproget som tales på Hawaii

Film og litteratur 
 Hawaii (roman) – roman af den amerikanske forfatter James Michener
 Hawaii (film fra 1966) – filmatisering af James Micheners roman
 Hawaii (film fra 2006) - en dansk kortfilm.

Andet 
 Hawaii Toast – en sandwich bestående af et stykke toast med en skive skinke, ananas og ost

Ord med lignende udtale 
 Haveje – Et fiktivt samfund i filmen Midt om natten, samt en sang skrevet og komponeret af Jacob Haugaard som bruges i filmen
Hadrians mur

Hadrians mur (latin: Vallum Hadriani) er en mur og et fæstningsværk af sten og tørv. Den er 120 kilometer lang og ligger omtrent på grænsen mellem England og Skotland.

Hadrians mur blev begyndt år 122 e. Kr. Den er bygget af romerne under kejser Hadrian. 
Formålet var at beskytte det romerske Britannien mod pikternes plyndringstogter fra Skotland og bruge de romerske tropper i andre dele af imperiet. Muren skulle give fred, markere grænsen og skabe økonomisk stabilitet. Muren var nordgrænse for Romerriget gennem det meste af dets tid i Britannien, og den var kejserrigets stærkest befæstede fæstningsværk med 14 grænseforter. Muren fik stor betydning i forbindelse med grænsehandel.

Muren har været på UNESCOs Verdensarvsliste siden 1987.

Galleri

Se også 
 Antoninus-muren
 Dannevirke, Danmark
 Den Kinesiske Mur, Kina
 Sycamore Gap Tree - berømt træ der stod langs muren

Eksterne henvisninger
Kirtel

En kirtel (kaldes også en glandel) er et organ, hvori kirtelceller producerer et sekret, ofte et hormon, f.eks. insulin eller kønshormoner.
Jamaica-koalition

Jamaica-koalition eller Jamaica-ampel er et begreb i tysk politik, der står for en koalitionsregering bestående af CDU, FDP og De Grønne. Den første jamaica-koaltion på delstatsplan blev dannet efter landdagsvalget 2009 i Saarland og igen i 2017 i Slesvig-Holsten, hvor de tre partier dannede en fælles regering under ministerpræsident Daniel Günther. På forbundplan kom koaltionen for alvor i spil efter valget til Forbundsdagen i 2017. Forhandlingerne efter valget endte dog med en stor koalition i stedet, idet CDU og SPD dannede regering under ledelse af Angela Merkel.

Navnet forklares ved, at de tre partiers partifarver er sort, gul og grøn som i Jamaicas flag. Selvom De Grønne har mange politiske programpunkter, som traditionelt står i modsætning til de konservative og liberale (fx miljøpolitikken), kan de gå sammen om økonomien, hvor De Grønne også er liberale. Jamaica-koalitionen kaldes tillige die Schwampel (fra schwarze Ampel "sort trafiklys"), fordi en ampelkoalition i Tyskland betyder en koalition mellem SPD (rød), FDP (gul) og De Grønne.

Eksterne henvisninger 
 Danmarks Radio
 Spiegel-Online (tysk)
 WDR.de (sjove fotomontager af tyske "Jamaica-politikere")

Tysklands politik
VVS

VVS er en forkortelse for ventilation, varme og sanitetsteknik.
Begrebet VVS dækker dog efterhånden over flere fag, uddannelser og arbejdsretninger.

VVS som ingeniørteknisk begreb 
I bygningsingeniør-branchen er VVS en bygningsingeniør, som arbejder med vand, varme, afløb og/eller ventilation i forskellig sammenhæng. En "VVS'er" har typisk tæt berøring med eller arbejder med CTS, energi, væskedynamik og flere andre fag.

Bygningsingeniør er en beskyttet titel, mens VVS-ingeniør ikke er. Derfor bruges ofte betegnelsen "bygningsingeniør med speciale i VVS" eller lignende.

VVS som teknisk håndværksuddannelse 
VVS-energiuddannelsen er en erhvervsfaglig, teknisk uddannelse, der udbydes af en række tekniske skoler.

Den tekniske erhvervsuddannelse varer typisk 4 år, afhængig af speciale. Der er fire specialer: 1) Vvs-energispecialist, 2) Ventilationstekniker, 3) Vvs-installationstekniker og 4) Vvs og Blikkenslager.

Der er mulighed for at læse videre som vvs-installatør og energiteknolog på et af landets erhvervsakademier.

Det er muligt at blive "Autoriseret" ved at gennemgå en kontrol, som udføres af en række instanser, overvåget af Sikkerhedsstyrelsen.

Det er det faglige udvalg for vvs-energiuddannelsen, som står bag uddannelsen. Det faglige udvalg består af TEKNIQ og Blik-og Rørarbejderforbundet.

EVU-, El- og vvs-branchens uddannelser, er sekretariat for det faglige udvalg for vvs-energiuddannelsen.

VVS som varegruppe 
I byggemarkeder og lignende steder findes oftest en "VVS-afdeling", hvor der sælges rør, blandingsbatterier, sanitet etc., dvs. oftest ting som har forbindelse med vand.
Nogle dele af sortimentet må dog nogle steder kun monteres af en person med autorisation, fordi der kræves kendskab til materialer, komponenter og funktioner for at undgå skader på bygninger eller personer.

Se også 
 Klimastyring
 Klimakontrol

 
Håndværk
FDP

Freie Demokratische Partei (FDP) er Tysklands liberale parti. Partiet stiftedes i 1948.

De ca. 59.000 FDP-medlemmer kalder sig Freie Demokraten (frie demokrater) eller die Liberalen (liberalerne). Formanden hedder Christian Lindner. Ved forbundsdagsvalget i 2009 fik FDP med 14,6% af stemmerne sit bedste valg siden stiftelsen, som fandt sted efter afslutningen af anden verdenskrig. FDP dannede ofte regeringer sammen med CDU og i 1970'erne også med SPD.

Ved forbundsdagsvalget i 2013 fik FDP med 4,8% af stemmerne sit værste valg siden stiftelsen og blev for første gang siden dannelsen ikke repræsenteret i Forbundsdagen. Ved det efterfølgende Forbundsdagsvalg fik partiet 10,7% af stemmerne og 80 pladser i Forbundsdagen.

Kendte FDP-medlemmer 
 Theodor Heuss
 Walter Scheel
 Hans-Dietrich Genscher
 Otto Graf Lambsdorff
 Jürgen Möllemann
 Klaus Kinkel
 Guido Westerwelle

Formænd 
 1948–1949 Theodor Heuss
 1949–1954 Franz Blücher
 1954–1957 Thomas Dehler
 1957–1960 Reinhold Maier
 1960–1968 Erich Mende
 1968–1974 Walter Scheel
 1974–1985 Hans-Dietrich Genscher
 1985–1988 Martin Bangemann
 1988–1993 Otto Graf Lambsdorff
 1993–1995 Klaus Kinkel
 1995–2001 Wolfgang Gerhardt
 2001–2011 Guido Westerwelle
 2011–2013 Philipp Rösler
 2013 - Christian Lindner

Eksterne henvisninger 
 Partiets websted  

Politiske partier i Tyskland
Liberale partier
Etableret i 1948
Partier repræsenteret i Europa-Parlamentet
Skarpe skud i Nyhavn

Skarpe skud i Nyhavn (amerikansk titel: Hidden Fear) er dansk/amerikansk film fra 1957 optaget i Danmark. Filmens er instrueret af André de Toth, der havde skrevet filmens manuskript sammen med John Ward Hawkins. Det danske filmselskab Palladium med co-producent på filmen, der havde dansk premiere i juni 1957.

Handling 
En amerikansk kvinde, Susan, er anholdt af det danske politi for mordet på hendes suspekte kæreste. Kvindens bror, den amerikanske politimand Mike tager til København for at hjælpe søsteren. Sammen med det danske politi opklarer Mike sagen, der har forbindelser til en international forbryderbandes aktiviteter.

Medvirkende 
Blandt de danske medvirkende kan nævnes:

Kjeld Jacobsen
Erling Schroeder
Mogens Brandt 
Knud Rex
Buster Larsen
Kjeld Petersen
Preben Mahrt
Olaf Ussing
Tove Maës
Knud Hallest
Birgit Brüel

Eksterne henvisninger 
 

Kriminalfilm fra USA
Danske film fra 1957
Film fra Danmark (administrationskategori)
Amerikanske film fra 1957
Kriminalfilm fra Danmark
Den ny husassistent

Den ny husassistent (svensk: Hemslavinnor) er en dansk/svensk spillefilm fra 1933 efter manuskript af Gösta Stevens. Ragnar Widestedt instruerede filmen.

Handling 
Direktør Rasmussen har en kone, en søn og en datter. Med de to sidste kommer han udmærket ud af det, derimod kniber det en smule med konen. Den gode fru Rasmussen er nu også en ualmindelig vanskelig dame, som fuldstændig blottet for humor, altid ligger i krig med alt og alle, navnlig med sin mand og sine husassistenter. Den sidst antagne husassistent er det nu helt galt med, dels fordi hun virkelig er rapmundet, men mest fordi hr. Rasmussen synes at interessere sig en kende for meget for hende.

Medvirkende 
Frederik Jensen som direktør
Olga Svendsen som direktørfrue
Nina Kalckar som Inger
Schiøler Linck som lektor
Charles Hansen som Josef
Christel Holch som Lektors kone
Inger Bolvig som husassistent
Emmy Schønfeld som husassistent
Palle Reenberg som chauffør
Einar Dalsby som Klemmensen

Eksterne henvisninger

Noter 

Spillefilm fra Danmark
Danske film fra 1933
Svenske film fra 1933
Film fra Danmark (administrationskategori)
Kreosotbusk-ordenen

Kreosotbusk-ordenen (Zygophyllales) er en lille orden, der har arter udbredt i Mellem- og Sydamerika. Den har kun to familier.

 Krameriaceae
 Kreosotbusk-familien (Zygophyllaceae)

I det ældre, Cronquists system, var Zygophyllaceae henregnet til Sapindales, mens Krameriaceae hørte til hos Polygalales.

 
Planteordener
Kreosotbusk-familien

Kreosotbusk-familien (Zygophyllaceae) er en lille, tropisk og subtropisk familie. Det er urter til træer med sammensatte, modsatte blade. Bladfæsterne er ofte opsvulmede. Blomsterne indeholder 10 støvdragere. Her nævnes kun en enkelt slægt, som af og til ses omtalt i medierne.
Nogle buske er op til 11.500 år gamle.

 Kreosotbusk (Larrea)

Plantefamilier
Amerikansk knapbusk

 
Amerikansk knapbusk (Cephalanthus occidentalis) er en løvfældende busk med en tæt, halvkugleformet vækst. Blomsterne dufter svagt men meget behageligt.

Beskrivelse 
Barken er først gulgrøn og glat med store, lyse korkporer. Senere bliver den lysebrun og lidt furet. Knopperne er modsatte (eller kransstillede), lysegrønne og forholdsvist små. Bladene er elliptiske og helrandede med en kort spids. Oversiden er græsgrøn og blank, mens undersiden er mat lysegrøn. 

Blomstringen sker i juli-september, og den består af en stor mængde kugleformede blomsterstande, som sidder på lange stilke i bladhjørnerne. De enkelte blomster er ret små og hvide eller svagt lyserøde. Frøene modner kun sjældent her i landet.

Rodnettet er fint forgrenet og højtliggende. 

Højde x bredde og årlig tilvækst: 2 x 2,5 (25 x 30 cm/år).

Hjemsted 
Amerikansk knapbusk hører hjemme i det østlige USA og Canada, hvor den gror som underskov i de blandede løv- og nåletræsskove på fugtigt eller ligefrem våd bund. 

I området omkring Roosevelt i New Jersey, USA, findes arten i skove og som pionertræ sammen med bl.a. Konvalbusk, robinie, tulipantræ, amerikansk bøg, amerikansk nældetræ, amerikansk platan, amerikansk vin, blyantene, brunfrugtet surbær, glansbladet hæg, hvid ask, hvid hickory, klatrevildvin, koralsumak, pennsylvansk vokspors, rødløn, skovtupelotræ, sukkerbirk, sumpeg, sumprose, virginsk ambratræ, virginsk troldnød, virginsk vinterbær, weymouthfyr og østamerikansk hemlock

Noter

Kilde 
Sten Porse: Plantebeskrivelser, DCJ 2003 (CD-Rom).

Buske
Hvide blomster
Knapbusk
Knapbusk

Knapbusk (Cephalanthus) er en lille slægt med 5-6 arter, hvoraf de fleste findes i Nordamerika, mens nogle enkelte har hjemme i Østasien. Det er buske eller træer med store, hele blade. Frugterne er kapsler med vingede frø. Her omtaled kun den ene art, som dyrkes i Danmark.

 Amerikansk Knapbusk (Cephalanthus occidentalis)
Andreas Frederik Høst

Andreas Frederik Høst (20. marts 1811 i København – 8. april 1897 sammesteds) var en dansk boghandler og forlægger.

Liv og gerning 

Høst blev født i København som søn af Johannes Nicolai Høst (1780–1854). Han var oprindelig bestemt til at studere, men kom i 1826 i lære i Chr. Steens Boghandel, og allerede 15. april 1836 etablerede han sig selv som boghandler.

Efterhånden udviklede han en betragtelig forlagsvirksomhed. Han var bl.a. H.C. Ørsteds forlægger, og i 1844 købte han for 10 år forlagsretten til Adam Oehlenschlägers skrifter. Særlig vigtigt var hans arbejde for at tilvejebringe en lignende forbindelse med den franske boghandel, som der allerede eksisterede med den tyske; han var Dépositaire général du cercle de la librairie
i Paris.

I 1837 var han en af de ni grundlæggere af Den danske Boghandlerforening, som han var formand for i næsten 30 år (1855–1867 og igen 1870–1887); i 1881 blev han æresmedlem af den.
I 1842 blev han universitetsboghandler og i 1856 gav han impulsen til De danske Boghandleres Hjælpekasse, for hvilken han senere var direktør.

Han spillede på mange måder en rolle i den danske boghandel, men også uden for den var han virksom. 1835–1849 var han løjtnant i det borgerlige infanteri og 1840–1845 kasserer for Industriforeningen. I 1852 blev han kancelliråd, i 1860 Ridder af Dannebrog, i 1879 justitsråd og i 1890 etatsråd. Høst var frimurer.

I 1873 optog han sin søn Christian Høst (4. april 1847 – 25. februar 1900) som partner i firmaet Andr. Fred. Høst & Søn, der i 1882 helt blev overtaget af sønnen. Firmaet eksisterer i dag som forlaget Høst & Søn A/S.

Ægteskab 

Den 8. oktober 1839 giftede han sig med Hansine Muusfeldt (24. marts 1821 – 15. oktober 1850), datter af gæstgiver Peter Christian Muusfeldt og Ane Marie, født Sommersted.

Gravsted 

Han er begravet på Garnisons Kirkegård. 

Der findes malerier af Just Holm 1854 (familieeje), David Monies 1867, Carl Bloch (Frimurerlogen) og Otto Bache 1882 (familieeje). Litografier fra I.W. Tegner & Kittendorff 1857 (efter Holms Maleri), 1869 og af Julius Rosenbaum 1882. Træsnit 1876. Usigneret tegning, tidl. i bogladen (formentlig af Boulanger) efter fotografi.

Litteratur 
 Peter Christiansen, Hundrede Aar mellem Bøger, Andr. Fred. Høst & Søns Kgl. Hofboghandel, 1936. Jubilæumsudgivelse om forlaget.

Eksterne henvisninger 

Riddere af Dannebrog
Boghandlere fra Danmark
Forlæggere fra Danmark
Danskere i 1800-tallet
Foreningsformænd fra Danmark
Frimurere fra Danmark
Personer i Dansk Biografisk Leksikon
Etatsråder fra Danmark
Hawaii (ø)

Øen Hawaii er den største ø i øgruppen Hawaii og er en af de otte beboede hovedøer, som sammen udgør stat nummer 50, Hawaii, USA.

For at undgå navne-misforståelse mellem staten Hawaii og øen Hawaii kaldes sidstnævnte af befolkningen, the Big Island.

Øen formodes at være opkaldt efter Hawai’iloa, som var en kendt polynesisk navigatør, som opdagede øgruppen. 
I 2003 havde øen en fastboende befolkning på 158.423 personer.

Vigtige byer 

 Hilo med et befolkningstal på 40.759 og dermed den største by på øen samt den næststørste by i staten efter Honolulu, som er beliggende på øen Oahu. University of Hawaii har en afdeling i byen.
 Kailua-Kona er øens næststørste by og er centrum for øens turisme samt den årligt tilbagevendende Hawaii Ironman.

Næringsveje 
 Turisme er den vigtigste indtægtskilde for øen.
 Landbrugsprodukter, kvægbrug, macadamia nødder, papaya, blomster, grøntsager og kona-kaffe.

Seværdigheder, museer etc. 

 Hawaii Volcanoes nationalpark, de aktive vulkaner, Kilaunea og Mauna Loa, er beliggende i parken
 Pu’uhonua o Honaunau, nationalhistorisk park. 
 Onizuka Space Center; museum til minde om astronauten Ellison Onizuka.
 Hulihee Palace, kongeligt palads fra tiden som kongerige, beliggende i Kailua-Kona. 
 Akaka vandfaldet, højeste vandfald på øen.
 Mauna Kea Observatoriet, beliggende på staten Hawaiis højeste punkt, Mauna Kea, som er 4.207 meter højt.
 Naalehu, den sydligst beliggende by på øen og i USA.
 Ka Lae eller South Point, øens og USA's sydligste punkt.

Øer i Hawaii
Cournot-konkurrence

Cournot-konkurrence er en økonomisk teori brugt i økonomisk konkurrence opkaldt efter Antoine Augustin Cournot, som beskriver når virksomhederne konkurrerer på den producerede mængde. I modsætning til et marked med fuldkommen konkurrence antages det at der er et begrænset antal virksomheder som agerer strategisk overfor hinanden. Hvert firma vælger hvor meget den vil producere givet dens forventninger til hvad de andre vil producere af den samme vare. Alle virksomheder vælger mængde på samme tid så ingen kan vente og se hvor meget de andre rent faktisk producerer.

Implikationen af Cournot-konkurrence er at prisen vil være lavere end hvis der var et monopol men højere end hvis der var fuldkommen konkurrence. Prisen falder jo flere virksomheder der konkurrerer mod hinanden.

Cournot-konkurrence opfattes ofte fejlagtigt som studiet af konkurrence i et duopol det vil sige hvor der kun er to virksomheder. Et duopol er dog den nemmeste måde at forstå modellen på og er derfor ofte den måde de fleste lærer modellen til at starte med. 

Der findes yderligere to hovedmodeller i analysen af duopoler.

 Stackelberg-konkurrence
 Bertrand-konkurrence

Konkurrenceformer
Kløverbladsanlæg

Et kløverbladsanlæg er et forbindelsesanlæg mellem to veje, der krydser hinanden, og hvor der er adgang mellem vejene fra alle retninger til alle retninger uden vigepligt. Anlægget kræver i alt 8 forbindelsesveje, da hver vej er ensrettet. Da kløverbladsanlæg ikke kræver vigepligt er det specielt velegnede til motorvejskryds.

Selve betegnelsen "kløverblad" skyldes at fire af forbindelsesvejene danner buer, der set fra oven minder om en firkløver ud fra selve krydsningen. Uden for disse buer findes de resterende fire forbindelser, som vel kan siges at indramme firkløveren.

Bygningsingeniør Arthur Hale fra Maryland udtog det første patent på udformningen af et kløverbladsanlæg d. 29. februar 1916.

Danske kløverbladsanlæg 
I Danmark findes der kun to rigtige kløverbladsanlæg. Det første var Motorvejskryds Århus Vest, der forbinder Østjyske Motorvej og Herningmotorvejen vest for Århus. Senere blev Motorvejskryds Odense bygget. Det forbinder Fynske Motorvej og Svendborgmotorvejen sydøst for Odense.

Motorvejskryds Herning er et kløverbladsanlæg med kun to kløverblade. Det åbnede i 2006 og forbinder Midtjyske Motorvej og Herningmotorvejen, men de manglende kløverblade gør, at der ikke er forbindelse fra nord ad Midtjyske Motorvej mod vest ad Herningmotorvejen og omvendt.

Alle danske motorvejskryds er navngivet, så politi og redningsfolk bedre kan finde frem til et ulykkessted.

Eksterne henvisninger 

Vejdirektoratet har opsat to webcams i motorvejskryds Århus V:
Webcam på E45 
Webcam på rute 15 
Zur Geschichte der Autobahn-Wie man Autobahnen kreuzungsfrei kreuzt 

Vejkrydstyper
Nanokapsel

Nanokapsler er hule partikler i nanostørrelse, som kan fyldes med medicin eller andre stoffer, som skal transporteres ind i kroppens celler.

Tidligere bestod kapslerne af fosfolipider (det stof vores cellevægge består af) og lipider (fedtmolekyler, som er opløselige i cellernes fedtholdige membraner). I dag laves nanokapsler ofte af kunstige molekyler, der efterligner de kapsler vira bruger, til at trænge ind i celler.

Nanokapsler bruges i cremer til at transportere vitaminer ind i huden samt i medicin.

Eksterne henvisninger 
 Nanotek.nu – et populærvidenskabeligt website om nanoteknologi og -videnskab, udviklet af Niels Bohr Institutet i samarbejde med Nano-Science Centeret på Københavns Universitet
 Anvendelse af nanopartikler til at behandle kræft

Se også 
 Nano-

Nanoteknologi
Kulstof-nanorør

Kulstof-nanorør (kulstofnanorør, carbonnanorør) er cylindriske strukturer, baseret på fullerenernes opbygning (herunder Buckyballs). Nanorørene er bemærkelsesværdigt stærke og kan lede elektrisk strøm, enten som ledere eller som halvledere. De blev opdaget i 1991 af Sumio Iijima.

Rørene fremstilles i mange størrelser, helt ned til 0,4 nanometer i diameter. Det er også muligt at producere nanorør inden i nanorør.

En elektronisk komponent kendt som en diode kan laves ved sammenføjning af to kulstofnanorør med forskellige elektriske egenskaber.

Se også 

 Carbyn
 Grafen
 Kulstof

Eksterne henvisninger 

Nanoteknologiske horisonter. DTU 226 sider
Nanotek.nu – et populærvidenskabeligt website om nanoteknologi og -videnskab, udviklet af Niels Bohr Institutet i samarbejde med Nano-Science Centeret på Københavns Universitet
Rørende enkel beskrivelse af de fantastiske kulstof-nanorør 
18 November 2005, Physics Web: Nanotubes beam out bright light Citat: "... According to the team, this excitation mechanism is about 1000 times more efficient than the conventional recombination of independently injected electrons and holes..."
2005-08-15, Sciencedaily: Customized Y-shaped Carbon Nanotubes Can Compute Citat: "...Y-shaped nanotubes behave as electronic switches similar to conventional MOS (metal oxide semiconductor) transistors..."
Science Express on 4 October 2001: Logic Circuits with Carbon Nanotube Transistors

Carbon
Nanoteknologi
Fremspirende teknologi
Parkrododendron

Parkrododendron (Rhododendron subg. Hymenanthes) er en underslægt af rododendron med ca. 150 arter, hvoraf mange dyrkes og er nogenlunde hårdføre i Danmark. Det er stedsegrønne buske eller små til mellemstore, stedsegrønne træer med mellemstore til meget store blade. Blomsterne sidder i endestillede stande med 5-40 enkeltblomster i hver.

 Rhododendron canadense
 Catawbarododendron (Rhododendron catawbiense)
 Rhododendron degronianum
 Rhododendron fortunei
 Rhododendron maximum
 Flammeazalea (Rhododendron molle)
 Pontisk rododendron (Rhododendron ponticum)
 Rhododendron smirnowii
 Rhododendron traillianum
 Sumpazalea (Rhododendron viscosum)

Rododendron-sorter
Lufthansa

Deutsche Lufthansa AG er det tyske nationale flyselskab og Europas næststørste efter Air France-KLM med 50 mio. passagerer i 2004. Selskabet er et af de stiftende medlemmer i samarbejdet Star Alliance.

Lufthansa blev stiftet i 1926 med hovedkvarter i Köln efter en fusion af "Deutsche Aero Lloyd" (ejet af bl.a. rederierne Hapag og Norddeutscher Lloyd)  og "Junkers Luftverkehr" (ejer af flyproducenten Junkers). Selskabets officielle navn var "Deutsche Luft Hansa Aktiengesellschaft". Navnet blev ændret til Lufthansa i 1933. Fra starten havde selskabet 126 fly og voksede støt i årene frem til 2. verdenskrig. Under krigen blev stort set alle flyvninger dog suspenderet. 

Efter krigen gik selskabet i betalingsstandsning og til sidst konkurs. Det vesttyske trafikministerium besluttede i begyndelsen af 1950'erne at starte firmaet igen, og flyvningerne begyndte d. 1. april 1955. Østtyskland valgte at starte et nye flyselskab samtidigt, og det fik samme navn. Derfor var der en overgang to flyselskaber med navnet Lufthansa. Striden om navnet blev dog afgjort efter et stykke tid. – Men Lufthansa fik aldrig lov til at flyve til Berlin under den kolde krig.
Det østtyske Lufthansa ændrede i 1958 navnet til Interflug, der lukkede i  I 1991.  

Lufthansa ejer i dag en række luftfartsselskaber, herunder det schweiziske flyselskab SWISS og lavprisselskabet Germanwings. 

Selskabet har base i Flughafen Frankfurt Main.

Eksterne henvisninger 

Flyselskaber fra Tyskland
Etableret i 1926
Star Alliance
Virksomheder i Köln
Lufthansa Group
Luftfart i Hessen